Daily View – (P.M.) – บล.กสิกรไทย
Daily View - (P.M.) - บล.กสิกรไทย
15 ธ.ค. 2559

Tactical Move
 
เดินเกมกลยุทธ์บ่าย
 
สรุปภาวะตลาดเช้า
SET Index ลดลง 2.91 จุด (-0.19%) ปิดภาคเช้าที่ 1,518.34 จุด ด้วยมูลค่าการซื้อขาย 24,019.84 ลบ.
Most Positive Impact: CPALL (0.92 จุด) CIMBT (0.79 จุด) BAY (0.12 จุด)
Most Negative Impact: PTT (-1.46 จุด) SCC (-0.49 จุด) PTTEP (-0.41 จุด)
 
แนวโน้มตลาดบ่าย
ตลาดภูมิภาคอยู่ในแดนลบเล็กน้อยในช่วงการซื้อขายภาคเช้า ตลาดไทยเปิดกระโดดลงมา 5.05 จุด แม้จะมีรีบาวด์กลับขึ้นมา หลัง Fed ปรับอัตราดอกเบี้ยขึ้นตามคาด แต่ในตลาดเงินยังคงมีการเก็งกำไรใน US Dollar อย่างต่อเนื่อง ส่งผลให้ค่าเงินหลายๆ สกุลเงินอ่อนค่าลงมา ส่วนค่าเงินบาทก็ยังคงอ่อนค่า ล่าสุดอยู่ที่ 35.7 บาทต่อดอลลาร์ แต่คาดว่าด้วยกระแสเงินที่ไหลเข้าสหรัฐ และการเก็งกำไร US Dollar ต่อเนื่อง จะดึงให้เงินบาทอ่อนค่ายาว และน่าจะไปทดสอบ 36 บาท/ดอลลาร์ได้ในไม่ช้า ซึ่งอาจเป็นปัจจัยกดดันให้เกิด Fund Flow ไหลออกจากตลาดไทย
กลุ่มที่ฉุด SET เช้านี้ได้แก่พลังงาน (-1.86 จุด) หลังจากที่ราคาน้ำมันเริ่มปรับถอยลงมาโดยหุ้นกลุ่มพลังงานหลายตัวถูกขายลงมา ทั้งนี้ควรระวังการขายทำกำไรหากราคาน้ำมันปรับลงต่อ
จับตาการประชุม BoJ สัปดาห์หน้าวันที่ 20 ธ.ค.59 ต้องติดตามการประชุมธนาคารกลางญี่ปุ่น คาดว่าจะยังไม่มีการเปลี่ยนแปลงนโยบายไปจากเดิม เนื่องจาก BoJ น่าจะพึงพอใจต่อทิศทางของค่าเงินเยนในปัจจุบัน และควบคุมอัตราผลตอบแทนของพันธบัตรระยะยาวไว้ที่ 0% ต่อไป โดยต้องติดตามต่อว่า BoJ จะมีท่าทีอย่างไรต่อการใช้นโยบายการเงินผ่อนคลายอย่างไร หลัง Fed แสดงท่าทีชัดเจนแล้วว่าจะดำเนินนโยบายการเงินที่เข้มงวดมากขึ้น
นอกจากนี้ จับตาการประชุมคณะกรรมการนโยบายการเงินประเทศไทย กนง. ในวันที่ 21 ธ.ค.59 คาดว่าจะยังคงอัตราดอกเบี้ยนโยบายไว้ที่ 1.5% ต่อไป โดยเป็นไปได้ที่ กนง. จะยังคงยืนอัตราดอกเบี้ยไว้ที่เดิมไปอย่างน้อยจนถึงกลางปีหน้า เพื่อไม่ให้เกิดการกระทบต่อการฟื้นตัวของเศรษฐกิจในประเทศ และรอดูแนวโน้มการปรับขึ้นดอกเบี้ยของ Fed ให้แน่ชัดเสียก่อน
หุ้นแนะนำ: KCE BLA PTTEP GUNKUL BEAUTY
หุ้นเก็งกำไรระยะสั้น: –
 
Alternative Trading:
SET50 Futures: ยังคงแนะนำพักการลงทุน และรอดูอาการที่ 944 – 957 จุด